AQSh BMTning Inson huquqlari kengashidan chiqdi

AQShning BMTdagi doimiy vakili Nikki Xeyli AQSh tashkilot huzuridagi Inson huquqlari kengashi tarkibidan chiqayotganini ma’lum qildi, deb yozadi “Gazeta.ru”.

“Men shu narsaga aniqlik kiritmoqchimanki, AQShning Inson huquqlari kengashidan chiqishi bizning inson huquqlari sohasidagi majburiyatlarimizdan chekinishimizni anglatmaydi”, — dedi Xeyli.
Uning ta’kidlashicha, BMTga a’zo mamlakatlardan hech biri Kengashni isloh qilish uchun “kurash”da qatnashishni istamagan. Shuningdek, uning qayd etishicha, Kengash “ikkiyuzlamachi va g‘arazgo‘y” bo‘lib qolgan.